《送吴叔举主簿往清江受纳秋苗》
宋代·王庭圭

田头作谷催入场，一半白著输官仓。庐江主簿喜怀檄，放船椎鼓开帆樯。

萧滩老农公事毕，夹道欢呼罗酒浆。笑言归去唤妻子，今年租米两平量。

作者简介：（1080—1172）宋吉州安福人，字民瞻，号卢溪。徽宗政和八年进士。为茶陵丞，有能政。高宗绍兴中，胡铨上疏乞斩秦桧等，谪新州，庭圭独以诗送行。绍兴十九年，坐讪谤编管辰州。桧死，许自便。孝宗即位，除国子监主簿。乾道中除直敷文阁。博学兼通，工诗，尤精于《易》。有《卢溪集》、《易解》、《沧海遗珠》等。